hippolytus-of-rome.commentarii-in-danielem 1.16
Ἀλλὰ τὸ παρετήρουν φιλοτίμως καθ’ ἡμέραν περιπατοῦντες ἐν παραδείσῳ τὴν Σουσάνναν , τοῦτο σημαίνει ὅτι ἕως νῦν παρατηροῦνται καὶ περιεργάζονται τὰ ἐν τῇ ἐκκλησίᾳ πραττόμενα οἵ τε ἐξ ἐθνῶν καὶ οἱ ἐκ περιτομῆς Ἰουδαῖοι , βουλόμενοι ψευδεῖς μαρτυρίας καταφέρειν καθ’ ἡμῶν , ὡς ὁ ἀπόστολος λέγει · διὰ δὲ τοὺς παρεισάκτους ψευδαδέλφους , οἵτινες παρεισῆλθον κατασκοπῆσαι τὴν ἐλευθερίαν ἡμῶν , ἣν ἔχομεν ἐν Χριστῷ Ἰησοῦ . οὕτως οὖν κἀκεῖνοι παρετήρουν , φησίν , φιλοτίμως καθ’ ἡμέραν ὁρᾶν αὐτὴν καὶ διέστρεψαν τὸν ἑαυτῶν νοῦν καὶ ἐξέκλιναν τοὺς ὀφθαλμοὺς αὐτῶν τοῦ μὴ βλέπειν εἰς τὸν οὐρανὸν μηδὲ μνημονεύειν κριμάτων δικαίων . οἱ γὰρ ἐπίβουλοι καὶ φθορεῖς τῆς ἐκκλησίας γενόμενοι πῶς δύνανται δίκαια κρίνειν ἢ καθαρᾷ καρδίᾳ ἀναβλέπειν εἰς τὸν οὐρανόν , τῷ ἄρχοντι τοῦ αἰῶνος τούτου δεδουλωμένοι ; καὶ ἦσαν ἀμφότεροι κατανενυγμένοι περὶ αὐτῆς καὶ οὐκ ἀπήγγειλαν ἀλλήλοις τὴν ὀδύνην αὐτῶν ὅτι ᾐσχύνοντο ἀπαγγεῖλαι τὴν ἐπιθυμίαν αὐτῶν ὅτι ἤθελον συγγενέσθαι αὐτῇ . καὶ γάρ ἐστιν ἀληθῶς καταλαβέσθαι τὸ εἰρημένον , ὅτι πάντοτε οἱ δύο λαοὶ κατανυσσόμενοι ὑπὸ τοῦ ἐν αὐτοῖς ἐνεργοῦντος σατανᾶ βουλεύονται διωγμοὺς καὶ θλίψεις ἐγείρειν κατὰ τῆς ἐκκλησίας , ζηλοῦντες ὅπως διαφθείρωσιν αὐτήν , αὐτοὶ ἑαυτοῖς μὴ συμφωνοῦντες . καὶ εἶπεν ἕτερος τῷ ἑτέρῳ · πορευθῶμεν δὴ εἰς οἶκον ὅτι ἀρίστου ὥρα ἐστίν · καὶ ἐξελθόντες διεχωρίσθησαν ἀπ’ ἀλλήλων . καὶ ἀνακάμψαντες ἦλθον ἐπὶ τὸ αὐτό . τὸ οὖν διαχωρισθῆναι τούτους ἀπ’ ἀλλήλων τῇ ὥρᾳ τοῦ ἀρίστου καὶ ἀνακάμψαι ἐπὶ τὸ αὐτό , τοῦτο σημαίνει , ὅτι ἐν μὲν τοῖς βρώμασιν τοῖς ἐπιγείοις οἱ Ἰουδαῖοι μετὰ τῶν ἐθνῶν οὐ συμφωνοῦσιν , ἐν δὲ ταῖς θεωρίαις καὶ παντὶ πράγματι κοσμικῷ τούτοις συνερχόμενοι κοινωνοῦσιν . λέγει οὖν ἡ γραφή · καὶ ἀνετάζοντες ἀλλήλους τὴν αἰτίαν , ὡμολόγησαν τὴν ἐπιθυμίαν αὐτῶν , αὐτοὶ ἑαυτοῖς προφητεύοντες ὡς μελλήσουσιν ὑπ’ ἀγγέλων ἐταζόμενοι λόγον δοῦναι τῷ θεῷ ὑπὲρ πάσης ἁμαρτίας ἧς ἔπραξαν , ὡς ὁ Σολομὼν λέγει · ἐτασμὸς δὲ ἀσεβεῖς ὀλεῖ . ἁλίσκονται γὰρ οὗτοι ἀπὸ ἐτάσεως κακίας .
Lemmas: ἀλλά ὁ παρατηρέω φιλότιμος κατά ἡμέρα περιπατέω ἐν παράδεισος ὁ Σουσάννα , οὗτος σημαίνω ὅτι ἠώς νῦν παρατηρέω καί περιεργάζομαι ὁ ἐν ὁ ἐκκλησία πράσσω ὁ τε ἐκ ἔθνος καί ὁ ἐκ περιτομή Ἰουδαῖος , βούλομαι ψευδής μαρτυρία καταφέρω κατά ἐγώ , ὡς ὁ ἀπόστολος λέγω · διά δέ ὁ παρείσακτος ψευδάδελφος , ὅστις παρεισέρχομαι κατασκοπέω ὁ ἐλευθερία ἐγώ , ὅς ἔχω ἐν Χριστός Ἰησοῦς . οὕτως οὖν ἐκεῖνος παρατηρέω , φημί , φιλότιμος κατά ἡμέρα ὁράω αὐτός καί διαστρέφω ὁ ἑαυτοῦ νόος καί ἐκκλίνω ὁ ὀφθαλμός αὐτός ὁ μή βλέπω εἰς ὁ οὐρανός μηδέ μνημονεύω κρίμα Δίκαιος . ὁ γάρ ἐπίβουλος καί φθορεύς ὁ ἐκκλησία γίγνομαι πῶς δύναμαι Δίκαιος κρίνω ἢ καθαρός Καρδία ἀναβλέπω εἰς ὁ οὐρανός , ὁ ἄρχω ὁ αἰών οὗτος δουλόω ; καί εἰμί ἀμφότερος κατανύσσω περί αὐτός καί οὐ ἀπαγγέλλω ἀλλήλων ὁ ὀδύνη αὐτός ὅτι αἰσχύνω ἀπαγγέλλω ὁ ἐπιθυμία αὐτός ὅτι ἐθέλω συγγίγνομαι αὐτός . καί γάρ εἰμί ἀληθής καταλαμβάνω ὁ εἴρω , ὅτι πάντοτε ὁ δύο λαός κατανύω ὑπό ὁ ἐν αὐτός ἐνεργέω Σατανᾶς βουλεύω διωγμός καί θλῖψις ἐγείρω κατά ὁ ἐκκλησία , ζηλόω ὅπως διαφθείρω αὐτός , αὐτός ἑαυτοῦ μή συμφωνέω . καί εἶπον ἕτερος ὁ ἕτερος · πορεύω δή εἰς οἶκος ὅτι ἀγαθός ὥρα εἰμί · καί ἐξέρχομαι διαχωρίζω ἀπό ἀλλήλων . καί ἀνακάμπτω ἔρχομαι ἐπί ὁ αὐτός . ὁ οὖν διαχωρίζω οὗτος ἀπό ἀλλήλων ὁ ὥρα ὁ ἀγαθός καί ἀνακάμπτω ἐπί ὁ αὐτός , οὗτος σημαίνω , ὅτι ἐν μέν ὁ βρῶμα ὁ ἐπίγειος ὁ Ἰουδαῖος μετά ὁ ἔθνος οὖον συμφωνέω , ἐν δέ ὁ θεωρία καί πᾶς πρᾶγμα κοσμικός οὗτος συνέρχομαι κοινωνέω . λέγω οὖν ὁ γραφεύς · καί ἀνετάζω ἀλλήλων ὁ αἴτιος , ὁμολογέω ὁ ἐπιθυμία αὐτός , αὐτός ἑαυτοῦ προφητεύω ὡς μέλλω ὑπό ἄγγελος τάζω λόγος δίδωμι ὁ θεός ὑπέρ πᾶς ἁμαρτία ὅς πράσσω , ὡς ὁ Σολομών λέγω · ἐτασμός δέ ἀσεβής ὄλλυμι . ἁλίσκομαι γάρ οὗτος ἀπό ἔτασις κακία .